চীনৰ হেনান প্ৰদেশৰ আনয়াং চহৰত এটা কাৰখানাত সংঘটিত হোৱা ভয়াৱহ অগ্নিকাণ্ডত ৩৬ জন লোকৰ মৃত্যু হৈছে। এই ভয়াৱহ অগ্নিকাণ্ডত আন দুগৰাকী লোক আহত হোৱা বুলি মঙলবাৰে চৰকাৰী সংবাদ মাধ্যমে প্ৰকাশ কৰিছে।
সোমবাৰে বিয়লি আনয়াং চহৰৰ ৱেনফেং জিলাৰ কাইচিণ্ডা ট্ৰেডিং কো লিমিটেডত এই অগ্নিকাণ্ড সংঘটিত হয়।
স্থানীয় প্ৰশাসনে জানিবলৈ দিয়া মতে অগ্নিকাণ্ডৰ খবৰ পোৱাৰ লগে লগে ৬০ খনতকৈও অধিক অগ্নিনিৰ্বাপক বাহিনীৰ দলক ততাতৈয়াকৈ কাৰখানাটোলৈ প্ৰেৰণ কৰা হয়।
আন্তঃৰাষ্ট্ৰীয় সংবাদ মাধ্যমসমূহত প্ৰকাশিত খবৰ অনুসৰি আজি পুৱালৈকে ঘটনাস্থলীত ৩৬ গৰাকী লোকক মৃত অৱস্থাত উদ্ধাৰ কৰা হৈছে। আনহাতে সামান্য আঘাতপ্ৰাপ্ত দুগৰাকী লোকক স্থানীয় চিকিৎসালয়লৈ প্ৰেৰণ কৰা হয়।
তদুপৰি ঘটনাস্থলীত থকা আন দুগৰাকী ব্যক্তি এতিয়াও সন্ধানহীন হৈ আছে বুলি স্থানীয় প্ৰশাসনে সদৰী কৰিছে।
কৰ্তৃপক্ষই এই ষড়যন্ত্ৰমূলক কূটাঘাতৰ ফলত এই অগ্নিকাণ্ড সংঘটিত হোৱা বুলি সন্দেহ প্ৰকাশ কৰিছে। ইতিমধ্যে অগ্নিকাণ্ডৰ সৈতে জড়িত থকাৰ সন্দেহত দুগৰাকী লোকক জিম্মাত লোৱা হৈছে বুলি জানিব পৰা গৈছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
